Umro dubrovački krvnik Pavle Strugar: On je granatirao Grad

Nakon kratke i teške bolesti preminuo je Pavle Strugar (85), umirovljeni general-pukovnik koji je na haškom sudu osuđen zbog svoje uloge tijekom osmomjesečne opsade Dubrovnika

<p>Zloglasni general JNA Pavle Strugar, osuđen zbog granatiranja Dubrovnika, preminuo je u Beogradu. </p><p>On je 1991. bio zapovjednik Druge operativne grupe JNA. Haškom se tribunalu 2001. godine predao dobrovoljno. <strong>Osuđen je na sedam i pol godina zatvora,</strong> a presuda mu se samo ograničila na napade 6. prosinca 1991. To je bio dan poznat kao Crni petak dubrovački. Taj dan na Grad je palo više od 2000 granata</p><p>Nakon što je odležao dvije trećine kazne, <strong>zbog narušenog zdravlja pušten je na slobodu 2009. godine.</strong></p><p>Strugar je rođen 1933. na Kosovu. Nakon što je diplomirao na Vojnoj akademiji kopnene vojske, obavljao je različite dužnosti u JNA. Sahranit će ga sutra na Bežanijskom groblju u Beogradu.</p>